open-index/open-wikipedia-markdown huggingface dataset:
Mandagumas

**Mandagumas** – gebėjimas laikytis tam tikroje kultūrinėje terpėje priimtų tinkamo elgesio normų. Dažniausiai mandagumas siejamas su pagarbos rodymu, atidumu aplinkiniams, taktiškumu, etiketo normų išmanymu. Pagal mandagumo kriterijus gali būti vertinamas tiek žmogaus elgesys (neverbalinė komunikacija), tiek ir kalba (verbalinė komunikacija). Kiekviena kultūra (ar subkultūra, kaip kad tam tikro socialinio sluoksnio nariai) turi savas taisykles, pagal kurias apibrėžiamas mandagumas, todėl tas pats veiksmas vienoje kultūroje gali būti vertinamas kaip mandagus, o kitose – kaip nekultūringas, stačiokiškas.

Mandagumas tokių tyrinėtojų kaip Penelope Brown ir Stephen Levinson skirstomas į dvi pagrindines kategorijas: negatyvųjį mandagumą ir pozityvųjį mandagumą. Manoma, kad skirtingos kultūros (arba skirtingi tos pačios kultūros socialiniai sluoksniai) yra linkę akcentuoti vieną iš šių mandagumo rūšių.

* Negatyvusis mandagumas susijęs su mandagumo supratimu kaip atsiribojančiu ir atstumą su kitu žmogumi išlaikančiu elgesiu. Tokiais atvejais mandagus yra tas, kas elgiasi formaliai, pagarbiai, laikosi etiketo normų, siekia kitų netrukdyti, nesukelti jiems rūpesčių, naudoja netiesioginius išsireiškimus kalboje.
* Pozityvusis mandagumas siejamas su betarpiško ryšio kūrimu, dėmesio rodymu. Tokiu atveju bus mandagu, kai su kitu žmogumi aktyviai bendraujama, bandoma įsigilinti į jo asmenybę, ieškoma sutampančių interesų, siekiama įtraukti į bendras veiklas.

## Šaltiniai
Laudingis

**Laudingis** – ežeras Lietuvoje, Molėtų rajone, 5 km į rytus nuo Molėtų, tarp Siesarties ežero vakaruose ir Bučeliškės ežero rytuose. Ežero ilgis iš pietvakarių į šiaurės rytus – 0,24 km, plotis – iki 0,15 km. Altitudė 146,4 m. Krantai daugiausia aukšti, apaugę medžiais. Iš pietų prieina Rudesos miškas, kitose pakrantėse plyti pievos, dirbamos žemės ploteliai, įsikūręs Bučeliškės kaimas. Ežeras nenutekantis, priklauso Siesarties ežero baseinui (Siesarties upės baseinas).

## Šaltiniai
FK Tekstilščik Ivanovo

**Ivanovo futbolo klubas „Tekstilščik“**, o trumpai **Ivanovo „Tekstilščik“** bei **FK „Tekstilščik“** () – Rusijos futbolo klubas iš Ivanovo.

## Istorija
Klubo užuomazgos siekia 1937 m., kai buvo įkurtas „Spartakas“. 

2004 m. susijungė du klubai iš Ivanovo („Spartak–Telekom“ ir „Tekstilščik“).

## Pasiekimai


## Sezonai

|}
Šaltiniai:

## Išnašos

## Nuorodos
* Oficiali klubo svetainė
FK Neftechimik Nižnekamsk

**Nižnekamsko futbolo klubas „Neftechimikas“**, o trumpai **Nižnekamsko „Neftechimikas“** bei **FK „Neftechimikas“** (; ) – Rusijos futbolo klubas iš Nižnekamsko (Tuben Kamos), Tatarstane.

## Istorija
Klubo užuomazgos siekia sovietmetį, o 1991 m. buvo įkurtas profesionalus futbolo klubas „Neftechimikas“. 

2007 m. tapo Kazanės „Rubino“ susietuoju klubu.

## Pasiekimai

## Sezonai

|}
Šaltiniai:

## Išnašos

## Nuorodos
* Oficiali klubo svetainė
Mariotto Albertinelli

**Mariotas Albertinelis** (it. *Mariotto Albertinelli*, 1474–1515 m.) – italų brandžiojo renesanso dailininkas iš Florencijos.

## Biografija

Mariotas Albertinelis gimė 1474 m. Florencijoje. Jis mokėsi Kozimo Roselio dirbtuvėje, kurioje sutiko Fra Bartolomėją ir tapo jo draugu. Vėliau jis daug dirbo kartu su Fra Bartolomėju ir perėmė jo stilių, kad abiejų dailininkų rankos tapybos, sakoma, nebuvo įmanoma atskirti. Tačiau jam nebuvo būdingas Fra Bartolomėjo domėjimasis natūralumu tapyboje. Jis, panašu, nesuprato renesanso didžiųjų menininkų Leonardo, Mikelandželo ir Rafaelio natūralizmo siekio. Greta brandžiojo renesanso monumentalumo ir prakilnumo figūrose jo paveiksluose galima atpažinti senesnės kvatročento tapybos formas ir nenuoseklumus kompozicijoje. Pasak Dž. Vazario, M. Albertinelis taip buvo paveiktas kritikų, kad vienu metu metė tapyti ir pradėjo valdyti užeigą. Būdingais jo kūrybos pavyzdžiais yra „Marijos aplankymas“ (1503 m., Uficių galerija) ir „Geroji Naujiena“ (1510 m., Akademijos galerija). M. Albertinelis mirė 1515 m. Florencijoje.

## Darbų galerija


Vaizdas:Mariotto Albertinelli - Adoration of the Child with Angel - WGA0127.jpg| „Kūdikio pagarbinimas su angelu“
Vaizdas:Mariotto Albertinelli - Virgin and Child - WGA00128.jpg| „Madona su Kūdikiu“
Vaizdas:Mariotto Albertinelli - Triptych - Google Art Project (27935054).jpg| „Madonos su Kūdikiu“ triptikas 
Vaizdas:Mariotto Albertinelli - Visitation - WGA0129.jpg| „Marijos aplankymas“ 


## Nuorodos

* Encyclopaedia Britannica, 2006
* treccani.it
* Joost-Gaugier, Christiane L. *Italian Renaissance Art*. John Wiley & Sons, 2012, p. 203
Anat

**Anat** (, , ugaritų k. 𐎓𐎐𐎚 ʿnt, ) – vaisingumo, karo, medžioklės deivė vakarų semitų mitologijoje. Brolis – dievas Baalas. 

Pasak kanaaniečių mitų, pasižymėjo jaunatviška jėga, nuožmumu mūšyje. Kaip minima Ras Šamroje, Ugarite, rastuose tekstuose, Anat kapoja galvas, rankas, nukirstas galvas prisiriša prie liemens, o rankas – prie juostos. Ugaritų dažnai vadinta „mergele Anat“. Atlieka svarbų vaidmenį mite apie Baalo mirtį ir prisikėlimą. Anat Baalo gedėjusi ir ieškojusi „kaip karvė savo veršiuko“, padėjusi jį išgelbėti iš požemio pasaulio, įveikdama Mutą – mirties ir nevaisingumo dievą, kurį sukapojo kalaviju, išsijojo rėčiu, sudegino, sumalė girnomis ir išbarstė likučius paukščiams. 

Buvo svarbi dievybė valdant Babilonijos karaliui Hamurabiui (XVIII a. pr. m. e.).

Anat kultas buvo paplitęs ir Senovės Egipte, kur ji garbinta kaip karo bei medžioklės deivė. Didelė svarba šiai deivei buvo teikiama faraono Ramzio II laikais (1279–1213 m. pr. m. e.). Pastarasis jai, kaip dangaus karalienei, paskyrė šventyklą Bet Šeane (Kanaane). Senovės egiptiečiai Anat vaizdavo nuogą, neretai stovinčią ant liūto ir laikančią gėles.

Elefantine (dabartinis Asuanas), Egipte, rastas V a. pr. m. e. papirusas mini dievybę Anat-Jahu (*Anat-Yahweh*), garbintą Jahvės šventykloje, kurią pastatė žydų pabėgėliai, čia pasitraukę Naujajai Babilonijos karalystei užkariavus Judėją. Anat-Jahu apibūdinama kaip Jahvės žmona, šventoji porininkė ar Jahvės hipostazė.

Helenizmo laikais deivės Anat ir Astartė susiliejo į vieną Atargatės dievybę.

## Šaltiniai
FK Čaika Pesčanokopskoje

**Pesčanokopskojės futbolo klubas „Čaika“**, o trumpai **Pesčanokopskojės „Čaika“** bei **FK „Čaika“**() – Rusijos futbolo klubas iš Pesčanokopskojės kaimo, Rostovo srityje, Pietų federalinėje apygardoje.

## Istorija
Klubo užuomazgos siekia 1997 m., kai verslininkas Andrejus Čaika įkurė futbolo klubas „Čaika“.

Išvertus į lietuvių kalbą, tai reiškia „žuvėdra“.

2018–2019 m. tapo savo zonos nugalėtojais ir iš PFL pirmenybių (III lygmuo) buvo perkelti į Nacionalinės futbolo lygos pirmenybes.

Debiutavo dešimtoje vietoje, o sekančiame sezone buvo dvylikti, tačiau jų pasirodymus temdė įtarimai dėl galimų lažybų. Po sezono ekipa buvo perkelta į žemesnį divizioną.

2021–2022 m. sezone rungtyniavo Antrame divizione ir užėmė trečią vietą.

## Emblema

Vaizdas:Čaika Pesčanokopskoje anno 2017.png|Nuo 2017 m.
Vaizdas:FCChayka2020.png|Nuo 2020 m.


## Pasiekimai
* PFL pirmenybių nugalėtojai (1): 2018–2019 m.

## Sezonai

|}
Šaltiniai:

### [[Antrasis divizionas (Nacionalinė futbolo lyga)|Antrasis divizionas]]

## Išnašos

## Nuorodos
* Oficiali klubo svetainė
* SOCCERWAY 9apie klubą)
* Transfertmarkt (apie klubą}
Bonfilscaleb Bimenyimana

**Bonfilskalebas Bimenjimana** (*Bonfilscaleb Bimenyimana* bei *Bonfils-Caleb Bimenyimana*; g. 1997 m. lapkričio 21 d.) – Burundžio futbolininkas, puolėjas.

Kitados rungtyniavo ir Lietuvoje. Atstovavo „Atlanto“ klubui.

## Karjera
Žinoma, kad atstovavo Burundžio Bužumbūros „Vital'Ô“. Šiame klube rungtyniavo 2016–2017 m. sezone.

### Rayon Sports
Vėliau persikėlė į Ruandos Rayon Sports. 2018–2019 m. sezone atstovavo šiam klubui.

### FK RFS
2019 m. atvyko į Latviją ir Valdo Dambrausko treniruojamo FK RFS gretose sužaidė trejas rungtynes Virslygoje. 

Nuomos pagrindais buvo paskolintas Klaipėdos „Atlantui“. Trumpam grįžo į Latviją ir vėl išnuomotas FK Pohronie (Slovakija).
#### FK Atlantas
2019 m. vasarą atvyko į Lietuvą ir prisijungė prie Klaipėdos „Atlanto“, kuris rungtyniavo A lygoje. Klaipėdiečių ekipoje debiutavo 2019 m. rugpjūčio 4 d. rungtynėse prieš FK Žalgiris.

2019 m. spalio 5 d. XXVI (26) turo rungtynėse prieš FK Riteriai pasižymėjo įvarčiu. Iš viso per 2019 m. A lygos sezoną sužaidė trylika rungtynių, per kurias pelnė tris įvarčius.

#### FK RFS
2020 m. trumpai atstovavo FK RFS. Sužaidė keturias rungtynes Virslygoje ir pasižymėjo įvarčiu. Dėl pandemijos čempionatas buvo nutrauktas.

#### FK Pohronie
Žaidėjas persikėlė į Slovakiją, kur atstovavo FK Pohronie. Sudaryta dvejų metų sutartis.

### „Kajsar“ klubas
2021 m. rungtyniavo Kazachstane, FK Kajsar Ķyzylorda. Premjer lygoje sužaidė septynerias rungtynes.

### Kaizer Chiefs
2022 m. rugpjūčio 22 d. pranešta, kad pasirašyta dviejų metų trukmės sutartis su Kaizer Chiefs FC (Pietų Afrikos Respublika).

### Bengazio „Al-Ahli“
2023 m. persikėlė į Bengazio „Al-Ahli“ (Libija).

### Zob Ahan Esfahan FC
2024 m. perėjo į Zob Ahan Esfahan (Fuladšahras, Iranas).

### USM Alger
Nuo 2025 m. vasario mėn. atstovavo USM Alger (Alžyras). 2025 m. vasario 27 d. debiutavo klube Ligue 1 rungtynėse prieš MC El Bayadh. Varžovai tuo metu pirmavo rezultatu 2-0, o Bonfilscaleb Bimenyimana sušvelnino rezultatą (2-1). Susitikimas taip ir baigėsi, minimalia MC El Bayadh pergale (2-1).

## Rinktinės
Nuo 2017 m. atstovavo Burundžio rinktinei.

2017 m. kovo 11 d. debiutavo šalies nacionalinėje komandoje draugiškose rungtynėse prieš Džibučio rinktinę. Burundžio rinktinė sutriuškino varžovus rezultatu 7:0. 
: Vieną įvartį šiose rungtynėse pelnė ir Bonfilscaleb Bimenyimana, kuris 71 minutę buvo pakeistas.

2022 m. birželio 4 d. pelnė įvartį rungtynėse prieš Namibijos rinktinę Įvartį pelnė 88 minutę, o netrukus (89) buvo pašalintas iš aikštės už antrą geltoną kortelę. Susitikimas baigėsi lygiosiomis 1-1.

2025 m. kovo 25 d. pelnė du įvarčius rungtynėse prieš Seišelius. Burundžio rinktinė sutriuškino varžovus rezultatu 5:0. Bonfilscaleb Bimenyimana pelnė įvartį 24 minutę (2-0) ir 31 minutę (3-0).

## Išnašos

## Nuorodos
* SOCCERWAY
* FLASHSCORE
* FBREF (arch.)
* Transfermarkt
* Globalsportsarchive
Rayon Sports FC

**Rayon Sports Football Club** arba trumpai **Rayon Sports**– Ruandos futbolo klubas futbolo klubas iš Njanzos miesto, pietinėje Ruandoje.

## Istorija
Klubas įkurtas 1968 m. gegužės 1 d. Daugkartiniai čempionai.

## Stadionas
Namų rungtynes žaidžia *Stade Régional Nyamirambo* Kigalyje; šio stadiono talpa – 22 000 žiūrovų.

## Titulai
;  **[[Rwanda Premier League]]**: 
: **Čempionai (9):** 1975, 1981, 1997, 1998, 2002, 2004, 2013, 2017, 2019.
;  **Ruandos taurė**: 
: **Laimėtojai (9):** 1976, 1979, 1982, 1989, 1993, 1995, 1998, 2005, 2016.

; Tarptautiniai turnyrai
* **CECAFA Club Cup (1)**: 
: 1998

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Užsieniečiai
*  Hussein Shabani, saugas;

## Išnašos

## Nuorodos
* Facebook paskyra
* SOCCERWAY 
* FLASHSCORE
* Transfermarkt
* Globalsportsarchive
Baldassarre Peruzzi

**Baldasarė Perucis** (it. *Baldassarre Peruzzi*, 1481–1536 m.) – italų brandžiojo renesanso architektas ir tapytojas, piešėjas, scenos dekoratorius iš Sienos.

## Biografija

Baldasarė Perucis gimė 1481 m. sausio 15 d. Ankajano vietovėje prie Sienos. Mokėsi Sienoje ir tapė Šv. Jono koplyčioje Sienos katedroje. 1503 m. jis persikėlė į Romą, kurioje dirbo Bramantės asistentu. Jo pirmuoju užsakymu Romoje ir garsiausiu suprojektuotu pastatu tapo Farnezinos vila (*Villa Farnesina*, 1505–1511 m.), užsakyta Sienos bankininko Agostino Kjidžio ir kurią freskomis dekoravo Rafaelis, Sebastianas del Pjombas, Džulijus Romanas, Sodoma. Joje B. Perucis ištapė iliuzionistinę „Perspektyvos salę“. Po Rafaelio mirties 1520 m. B. Perucis buvo patvirtintas vienu Šv. Petro bazilikos architektų. Nors jis mokinosi iš Bramantės ir Rafaelio, tačiau jo asmeninis stilius ženkliai skyrėsi nuo minėtų meistrų. Vietoj didingumo ir rimties, jo architektūra buvo subtili, kruopščiai apgalvota iki smulkių detalių. 1527 m. Romą užėmus plėšikaujančiai Karolio V kariuomenei B. Perucis pasitraukė į Sieną, kur iki 1532 m. dalyvavo stiprinant gynybinius įtvirtinimus ir pertvarkė Šv. Dominyko bažnyčią. Po to vėl dirbo Romoje, kur 1534 m. buvo sugrąžintas į Šv. Petro bazilikos architekto pareigas. Vienu svarbiausių jo statinių tapo lenkto fasado Masimo kolonų rūmai (*Palazzo Massimo alle Colonne*, 1532−1537 m.). Nepaisant savo talento ir aukštų pareigų B. Perucis niekuomet nebuvo pasiturintis, pasak Dž. Vazario, „dėl nedrąsaus charakterio“. B. Perucis mirė 1536 m. sausio 6 d. Romoje.

## Darbų galerija


Vaizdas:Villa Farnesina Südfassade.jpg| Farnezinos vila, Roma
Vaizdas:Sala delle prospettive 08.JPG| „Perspektyvos salė“ Farnezinos viloje, Roma
Vaizdas:Baldassarre Peruzzi - Apollo and the Muses - WGA17365.jpg| „Apolono ir mūzų šokis“ 
Vaizdas:Palazzo Massimo alle Colonne.jpg| Masimo kolonų rūmai, Roma


## Nuorodos

* Encyclopaedia Britannica, 2008
* Oxford Reference
* Chilvers, Ian. *The Concise Oxford Dictionary of Art and Artists*. Oxford University Press, 2003, p. 473
APR FC

**Armée Patriotique Rwandaise  Football Club** arba trumpai **Armée Patriotique Rwandaise** bei **APR FC (Kigali)** – Ruandos futbolo klubas iš Kigalio.

## Istorija
Klubas įkurtas 1993 m. birželio 1 d. Yra vienas iš tituluočiausių šalies futbolo klubų.

2019–2020 m. sezone žaidė Premjer lygoje. Čempionatas buvo sustabdytas dėl pandemijos. Tuo metu ekipa užėmė pirmą vietą pirmenybėse. Jie buvo paskelbti čempionais.

## Stadionas
Namų rungtynes žaidžia *Stade Régional Nyamirambo* Kigalyje; šio stadiono talpa – 22 000 žiūrovų.

## Titulai
;  **[[Rwanda Premier League]]**: 
* **Ruandos čempionai (23)**: 1995, 1996, 1999, 2000, 2001, 2003, 2005, 2006, 2007, 2009, 2010, 2011, 2012, 2014, 2015, 2016, 2018, 2020, 2021, 2022, 2023, 2024, 2025 m.
;  **Ruandos taurės laimėtojai**: 
* **Laimėtojai (8):** 2002, 2006, 2007, 2008, 2010, 2011, 2012, 2014 m.
;  **Ruandos Supertaurė:**
* **Laimėtojai (1):** 2018 m.

; Tarptautiniai turnyrai
* **CECAFA klubų taurė (3)**: 
: 2004, 2007, 2010 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Klubo oficiali svetainė
* SOCCERWAY 
* FLASHSCORE
* Globalsportsarchive
Ludivine Sagnier

**Ludivine Sagnier** (g. 1979 m. liepos 3 d.) – prancūzų modelis ir aktorė, 3 kartus nominuota Cezario apdovanojimui.

## Biografija
Karjeros pradžioje dažnai buvo vadinama viena perspektyviausių Prancūzijos aktorių ir dažnai filmuodavosi pas populiarų režisierių François Ozon: „Gouttes d'eau sur pierres brûlantes“, „8 femmes“ ir „Baseinas“. Pastarasis filmas, 1960 m. filmo su Alain Delon nauja interpretacija, kuriame Sagnier didžiąją laiko dalį ekrane buvo rodoma apsinuoginusi, patraukė ir užsienio režisierių dėmesį bei suteikė galimybę vaidinti filmuose ir anglų kalba („Toothache“ 2006 m.).

2016 m. ji atliko vaidmenį Paolo Sorrentino seriale „Jaunasis popiežius“.

Sagnier buvo susižadėjusi su aktoriumi Nicolas Duvauchelle, su kuriuo susilaukė dukters Bonnie (g. 2005). Šiuo metu aktorė gyvena su režisieriumi Kim Chapiron, su kuriuo augina dar 2 dukteris: Ly Lan (g. 2009) ir Tam (g. 2014 m.).

Aktorė yra kairiarankė. 

## Filmografija

### Kinas
* Les Maris, les Femmes, les Amants (1989)
* I Want to Go Home (1989)
* Cyrano de Bergerac (1990)
* Rembrandt (1999)
* Les Enfants du siècle (1999)
* Toothache (2000)
* Gouttes d'eau sur pierres brûlantes (2000)
* Bon plan (2000)
* Un jeu d'enfants (2001)
* Ma femme est une actrice (2001)
* Huit femmes (2002)
* Petites coupures (2003)
* Baseinas (2003)
*La Petite Lili (2003)
* Peter Pan (2003)
* Une aventure (2005)
* Foon (2005)
* Paris, je t'aime (2006)
* La Californie (2006)
* Coup de sang (2006)
* Toothache (2006)
* Un secret (2007)
* Molière (2007)
* Les Chansons d'amour (2007)
* La Fille coupée en deux (2007)
* L'Instinct de mort (2008)
* L'Ennemi public n°1 (2008)
* Pieds nus sur les limaces (2010)
* Crime d'amour (2010)
* Les Bien-aimés (2011)
* The Devil's Double (2011)
* Meilė ir turbulencija (2013)
*Tristesse Club (2014)
* Lou ! Journal infime (2014)
* La Résistance de l'air (2015)
* Lola et ses frères (2018)
* Rémi sans famille (2018)
* La Vérité (2019)
* Napoleon (2023)

### Televizija
* Maigret (1990, serialas)
* La Famille Fontaine (1990, serialas)
* Vacances au purgatoire (1992)
* Le Secret d'Iris (1996)
* Meurtres sans risque (1998)
* À nous deux la vie (1998)
* Passion interdite (1998)
* Mission : protection rapprochée (1999, serialas)
* La Banquise (2000)
* Marie Marmaille (2002)
* Napoléon (2002)
* Navarro (2002, serialas)
* Jaunasis popiežius (2016)
* Naujasis popiežius (2020)
* Lupin (2021)
* The Serpent Queen (2022)

## Apdovanojimai
* Berlyno kino festivalis – kylanti žvaigždė (2001)
* Kanų kino festivalis – Chopard apdovanojimas (2002)
* Čikagos filmų festivalis – geriausia aktorė (2003)
* Clotrudis apdovanojimas – geriausia antrojo plano aktorė (2004)
* Cezario apdovanojimas (nominacija) – perspektyviausia aktorė (2003), geriausia antrojo plano aktorė (2004, 2008)
* Europos kino apdovanojimas (nominacija) – geriausia Europos aktorė (2003)
* Lumiere apdovanojimas (nominacija) – geriausia aktorė (2008)

## Nuorodos
* IMDb profilis
Baseinas (2003 filmas)

**Baseinas** () – 2003 m. režisierius François Ozon filmas, dažnai lyginamas su 1969 m. juosta. 

## Pagrindiniai aktoriai
: *Aktorius – vaidmuo*
* Charlotte Rampling – Sara Morton
* Ludivine Sagnier – Žiuli
* Charles Dance – Džonas
* Jean-Marie Lamour
* Marc Fayolle
* Mireille Mosse
* Michel Frau

## Turinys

Anglė Sara Morton, žinoma detektyvų rašytoja, atvyksta į savo leidėjo Džono Bolsodo vasarnamį, kurį šis lainimai jai užleido, norėdama parašyti naują romaną. Su žmonėmis nemįgstanti bendrauti moteris pamažu pratinasi prie aplinkos, susipažįsta su keliais miestelio gyventojais ir jau ketina pradėti darbą, kai vasarbamyje netikėtai pasirodo Džono duktė Žiuli. Mergina trykšta energija, seksualumu, nuolat garsiai klauso muzikos, nuoga maudosi baseina, o naktimis namo dažnai parsiveda vyrus (paprastai kaskart vis kitą). Visa tai Sarą blaško ir nervina, tačiau po kurio laiko ji nusprendžia paversti Žiuli savo būsimos knygos heroje ir pradeda vis akyliau merginą stebėti, raustis tarp jos daiktų, kol kartą tarp jų randa dienoraštį.

Po vienos iš audringų naktų su Žiuli namo grįžęs vyras randamas negyvas, greičiausiai dėl jos kaltės. Nieko neprisimenanti mergina papasakoja jai savo gyvenimo istoriją apie žuvusią motiną ir ja nesirūpinusį tėvą. Sara nusprendžia padėti paslėpti nusikaltimo pėdsakus ir atsikratyti kūno. Viskas pavyksta sėkmingai ir jos išsiskiria, o Žiuli išvažiuodama palieka Sarai neišleistą savo motinos romaną.

Grįžusi Sara atiduoda leidėjui savo romaną, tačiau šis jį sukritikuoja ir atsisako spausdinti. Tuomet ji atiduoda jam Žiuli motinos knygą, pavadiną „Baseinas“ ir išleistą kito leidėjo ir paprašo perduoti dukteriai. Išėjusi iš kabineto, Sara sutinka merginą, kuri prisistato Džono dukterimi, tačiau tai nėra Žiuli.

## Pagrindiniai pdovanojimai
* Bankoko filmų festivalis – geriausias filmas
* Kanų kino festivalis – Auksinė palmės šakelė (nominacija)
* Clotrudis apdovanojimas (nominacija) – geriausia aktorė (C. Rampling), geriausia antrojo plano aktorė (L. Sagnier)
* Cezario apdovanojimas (nominacija) – geriausia aktorė (C. Rampling), geriausia antrojo plano aktorė (L. Sagnier)
* Europos kino apdovanojimas – geriausia Europos aktorė (C. Rampling)
* Europos kino apdovanojimas (nominacija) – geriausias režisierius (F. Ozon), geriausias filmas, geriausia aktorė (L. Sagnier)
Baseinas (1969 filmas)

**Baseinas** () – 1969 m. sukurtas filmas. 

## Pagrindiniai aktoriai
: *Aktorius – vaidmuo*
* Alain Delon – Žanas Polis
* Romy Schneider – Mariana
* Maurice Ronet – Haris
* Jane Birkin – Penelopė
* Paul Crauchet – inspektorius
* Suzie Jaspard
* Maddly Bamy

## Turinys

Rašytojas Žanas Polis su drauge Mariana puikiai leidžia laiką draugų viloje su dideliu baseinu San Tropeze. Netikėtai jie sulaukia skambučio iš bendro pažįstamo Hario, kuris netoliese keliauja su savo 18-mete dukterimi Penelope. Mariana, kuri anksčiau buvo įsimylėjsui Harį, pakviečia juos užsukti į svečius. Iki tol niekas net neįtarė, kad mergišius Haris turi dukterį. 

Jie apsistoja keletui dienų, tačiau netrukus tarp jų pradeda augti įtampa: savimi pasitikintis Haris tarsi juokais vėl mergina Marianą, Žanas Polis išgyvena nesėkmingą gyvenimo periodą, o Penelopė, tik neseniai susipažinusi su tėvu ir nejaučianti jam ypatingų jausmų, stengiasi daugiau laiko praleisti ne su juo.
 
Vieną vakarą vėlai grįžęs Haris prie baseino sutinka Žaną Polį. Tarp vyrų įvyksta konfliktas ir Žanas Polis, pavydintis Marijanos dėl jos praeities su Hariu, įstumia šį į baseiną ir neleidžia išlipti. Prieš tai gerokai padauginęs alkoholio Haris galiausiai nuskęsta.

Policija nustato, kad įvyko nelaimingas atsitikimas, tačiau po laidotuvių tyrimas nesibaigia, nes inspektoriui kyla nauji įtarimai: jis sužino, kad Haris buvo geras plaukikas, o baseine jis neva maudėsi taip ir nenusiėmęs brangaus laikrodžio, o drabužiai, palikti prie baseino, švarūs ir nedėvėti. Jis įtaria, kad Haris buvo nuskandintas, tačiau neturi tam įrodymų. Vienintelis jo šansas – įtikinti Marianą, jog ši pripažintų kai kuriuos nakties įvykius, tačiau ši, net ir sužinojusi Žanui Poliui tekusius įtarimus, jo neišduoda...

## Panašūs filmai
* „Baseinas“ (2003)
* „Didesni purslai“ (2015)
Moterys (1969 filmas)

**Moterys** () – 1969 m. Prancūzijoje sukurta komedija.

## Pagrindiniai aktoriai
: *Aktorius – vaidmuo*
* Maurice Ronet – Džeromas 
* Brigitte Bardot – Klara 
* Anny Duperey – Helena
* Christina Holme – Mariana
* Tanya Lopert – Luiza 
* Jean-Pierre Marielle – leidėjas

## Turinys

Džeromas populiarus rašytojas, tačiau paskutiniu metu jis negali nieko sukurti, nes yra nuolat kankinamas atsiminimų apie nenusisekusius santykius. Jo leidėjas nusprendžia padėti ir nusamdo Džeromui sekretorę Klarą, kuriai šis turi diktuoti savo naują romaną. Džeromo kūrinys yra memuarai apie jo gyvenime buvusias moteris, kurias jis mylėjo ir kuriomis jis naudojosi, tačiau kuo toliau jis rašo knygą, tuo labiau jam pradeda patikti naujoji sekretorė, kuri ne tik užrašo jo mintis, tačiau nevengia kritikuoti ar pasidalinti moteriška įžvalga...
Blefas (filmas)

**Blefas** () – 1976 m. režisieriaus Sergio Corbucci sukurta komedija.

## Siužetas

Belė Djuk, valdanti kazino ir vadovaujanti nusikaltėlių gaujai, nori suvesti sąskaitas su aferistu Filipu Bengu, kuris pateko už grotų. Ji suorganizuoja pabėgimą iš konvojaus traukinio, tačiau vietoj Bengo pasprunka kitas aferistas Feliksas. Šis bando apsimesti Filipu, tačiau Belė išaiškina jo tapatybę ir pasiūlo sandėrį – už pinigus Feliksas turi suorganizuoti Bengo pabėgimą iš kalėjimo, iš kurio jis pats kažkada paspruko. Feliksas sutinka ir įvykdo operaciją, tačiau Bengas neketina bendradarbiauti su Bele. Kartu su dukra Šarlote jis pasiūlo Feliksui avantiūrą kaip apgauti Belę ir perimti visą jos turtą. Įsimylėjęs Šarlotę, Feliksas sutinka, tačiau abu aferistai nepasitiki vienas kitu ir rezga planus ne tik prieš bendrą priešą, bet ir vienas prieš kitą...

## Pagrindiniai aktoriai
: *Aktorius – vaidmuo*
* Adriano Celentano – Feliksas arba Feličė
* Anthony Quinn – Filipas Bengas
* Corinne Clery – Šarlotė, Bengo duktė
* Capucine – Belė Djuk
* Sal Borgese – Belės smogikas

## Apdovanojimai
* David di Donatello – geriausias aktorius (A. Celentano)

## Šaltiniai
Tas keistas gyvenimas

**Tas keistas gyvenimas** () – 1997 m. JAV sukurta veiksmo komedija su Cameron Diaz ir Ewan McGregor pagrindiniuose vaidmenyse. 

## Pagrindiniai aktoriai
: *Aktorius – vaidmuo*
* Cameron Diaz – Selina Nevil
* Ewan McGregor – Robertas Liujisas
* Ian Holme – Nevilas
* Holly Hunter – O‘Raili
* Delroy Lindo – Džeksonas
* Stanley Tucci - Eliotas

## Turinys

Po to, kai  valytojas Robertas Liujisas buvo atleistas iš darbo ir į jo vietą nupirktas robotas, jis įpykęs su ginklu įsiveržė į buvusio boso Nevilo kabinetą. Robertas tik norėjo atgauti savo darbą, tačiau per virtinę nesusipratimų jis pagrobė boso dukterį Seliną. Išlepusiai merginai tai pasirodė būsiantis linksmas nuotykis ir ji pati ėmė mokyti pagrobėją, kaip iš tėvo išpešti kuo daugiau pinigų, kuriuos jiedu paskui pasidalintų. Bėda ta, kad tėvas, žinodamas jog Robertas nieko nesugeba, nusprendė pasamdyti su smogikus – O‘Raili ir Džeksoną, - kąd šie perduotų pinigus, o paskui susidorotų su pagrobėju...

## Apdovanojimai
* MTV kino apdovanojimai (nominacija) – geriausia daina (Beck „Deadweight“), geriausias šokis (C. Diaz ir E. McGregor)
* MTV muzikos apdovanojimai (nominacija) – geriausias vaizdo klipas iš filmo 
* Empire apdovanojimas – geriausias Britanijos aktorius (E. McGregor)
Mukura Victory Sports FC

**Mukura Victory Sports et Loisirs Football Club** arba trumpai **Mukura Victory Sports** bei **Mukura** – Ruandos futbolo klubas iš Butarės.

## Istorija
Klubas įkurtas 1963 m. gegužės 1 d. Eilę metų rungtyniavo aukščiausioje šalies lygoje.

## Stadionas
Namų rungtynes žaidžia „Huye“ stadione, talpinančiame 10 tūkst. žiūrovų.

## Titulai
;  **[[Rwanda Premier League]]**: 

;  **Ruandos futbolo taurė**: 
: **Laimėtojai (5):** 1978, 1986, 1990, 1992, 2018 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Šešios kulkos

**Šešios kulkos** () – 2012 m. JAV sukurtas veiksmo filmas. 

## Pagrindiniai aktoriai
: *Aktorius – vaidmuo*
* Jean-Claude Van Damme – Samsonas Gaulas
* Joe Flanigan – Endriu Feidenas
* Anna-Louise Plowman – Monika Feiden
* Charlotte Beaumont – Bekė Feiden
* Steve Nicolson – inspektirus Knitko
* Bianca Bree – Amelija
* Kris Van Varenberg – Selvinas Gaulas
* Lia Sinchevici – Marina 

## Turinys

Buvęs samdinys Samsonas Gaulas Baigė savo karjerą po to, kai jam pavyko išgelbėti įkaitu paimtą berniuką, tačiau dėl to žuvo daugiau žmonių. Dabar ji dirba mėsininku, geria ir nenori nieko girdėti apie naujus pasiūlymus, kol pas jį atvyksta Endriu Freidenas – kovos menų meistras, kurio dukra buvo pagrobta prieš jo numatomą kovą. Jis moka kautis tačiau visiškai nepažįsta miesto ir jo kriminalinių veikėjų, todėl reikalingas žmogus, kuris visa tai išmano. Samsonas pradžioje atsisako, tačiau vėliau, įkalbėtas savo sūnaus, nusprendžia padėti.
Spūstis (filmas)

**Spūstis** () – 1979 m. Italijoje sukurta situacijų komedija, Kanų kino festivalyje nominuota Auksinei palmės šakelei.

Visas filmo veiksmas vyksta automobilių spūstyje Romoje, kurioje įstrigę įvairiausi žmonės. Čia nėra pagrindinių veikėjų, o visas veiksmas sudalintas atskirais epizodais.
Miou-Miou

**Miou-Miou** (, tikrasis vardas – *Sylvette Herry*; g. 1950 m. vasario 22 d. Paryžius) – prancūzų aktorė. Sceninį pseuodonimą jai sugalvojo kolega aktorius ir komikas Coluche.

## Biografija
Būsimos aktorės tėvas buvo žandaras, o motina – pardavėja. Baigusi aktorinius mokslus, jis dirbo improvizacijų teatre, vėliau prisidėjo prie kuriamo komedijos teatro „Cafe de la Gare“. Kine filmuojasi nuo 1971 m. ir yra sukūrusi daugiau kaip 90 vaidmenų.

## Dalinė filmografija
* Genijus, du bendrininkai ir naivuolis (1975)
* Triumfo maršas (1976)
* Kino debiutantas (1976)
* Spūstis (1979)
* Policininkė (1980)
* Suimkite mane (2013)

## Apdovanojimai
* Cezario apdovanojimas – geriausia aktorė (1980)
* Cezario apdovanojimas (nominacija) – geriausia aktorė (1977, 1978, 1983, 1984, 1987, 1989, 1991, 1994, 1998)
* David di Donatello (nominacija) – geriausia užsienio aktorė (1990)
* Genie apdovanojimas (nominacija) – geriausia antrojo plano aktorė (1989)
* Lumiere apdovanojimas – geriausia aktorė (1998)

## Nuorodos
* IMDb profilis
Keetje Tippel

**Keetje Tippel** – režisieriaus Paul Verhoeven sukurta drama, sukurta pagal Neel Doff memuarų knygą.

## Pagrindiniai aktoriai
: *Aktorius – vaidmuo*
* Monique van de Ven – Kitė Tippel
* Rutger Hauer – Hugo
* Peter Faber – Džordžas
* Andrea Domburg – Keetje motina
* Fons Rademakers
* Hannah de Leeuwe
* Jan Blaaser

## Turinys

Veiksmas vyksta XIX a. pabaigoje. Neturtinga daugiavaikė šeima, ieškodama geresnio gyvenimo, persikelia iš provincijos į Amsterdamą. Kitė įsidarbina skalbykloje, o jos tėvas – arklidėse, o sesuo ima verstis prostitucija. Kitės darbas sunkus, ji ne kartą patikria pažeminimus ir prievartą, todėl ilgai viename darbe neužsilaiko. Kuomet ilgainiui visi šeimos nariai lieka be darbo, Kitės motina pati nuveda ją į gatvę, kad ši taptų prostitute ir galėtų juos išlaikyti. Čia sutiktas dailininkas pasiima ją pas save, kad Kitė taptų jo modeliu. Netrukus ji susipažįsta su jo draugu Hugo ir tampa jo meiluže bei išlaikytine. Ji tikisi aprūpinto gyvenimo, tačiau Hugo ją išduoda ir palikta Kitė prisijungia prie šalyje vykstančių demonstracijų, kur sutinka tą patį dailininką ir jo draugą, aristokratą Andrė. Po kurio laiko Kitė ir Andrė susituokia...
Huub Stapel

**Huub Stapel** (pilnas vardas – *Hubertus Wijnandus Jozef Marie Stapel*; g. 1954 m. gruodžio 2 d. Tegelenas) – Nyderlandų kino ir teatro aktorius, taip pat dažnai vaidinantis ir Vokietijos filmuose.

## Dalinė filmografija
* Floderiai (1986)
* Amsterdamo košmaras (1988)
* Sint (2010)

## Apdovanojimai
* Auksinis veršis – geriausias TV aktorius (1995)
* Auksinis veršis (nominacija) – geriausias TV aktorius (2001)

## Nuorodos
* IMDb profilis
Tatjana Šimič

**Tatjana Šimič** (g. 1963 m. birželio 9 d. Zagrebas) – kroatų kilmės aktorė, dainininkė ir modelis.

## Biografija
1979 m. ji kartu su motina ir seserimi persikėlė iš Jugoslavijos į Nyderlandus ir atsigyveno Roterdame. Po keleto metų ji laimėjo tarptautinį modelių atrankos konkursą ir eilę metų sėkmingai dirbo įvairiose Europos šalyse. Nyderlanduose eilę metų buvo vadinama sekso simboliu ir net 12 kartų pozavo vietinio „Playboy“ viršeliui, paskutinį kartą 2012 m. (dar 4 kartus jos nuotraukos buvo Vokietijos „Playboy“ viršelyje).
1987 m. ji įrašė pirmąjį savo singlą „Baby Love“, o po metų išleista daina „Chica Cubana“ bei vėliau pasirodžiusi „Awaka Boy“ buvo gana populiarios ir gretimose šalyse. 1991 m. ji išleido pirmąjį albumą, paskutinį – 1997 m., nors vėliau pasirodė keletas atskirų singlų. Paskutinis, pavadintas „Ik laat je gaan“ pasiekė 11 vietą Nyderlandų topuose ir tai yra aukščiausias jos pasiekimas (ši daina yra kroatų atlikėjo Tony Cetinski dainos perdirbinys).

Kaip aktorė, Šimič geriausiai žinoma kvailokos ir perdėtai seksualios merginos vaidmeniu filme „Floderiai“ ir jo tęsiniuose (ši filmų serija Nyderlanduose buvo itin populiari).

## Filmografija
* Floderiai (1986) 
* Im Schatten der Angst (1988, TV filmas)
* Starke Zeiten (1988) 
* My Blue Heaven (1990) 
* Zlatne godine (1992) 
* Flodder in Amerika! (1992) 
* Hoeksteen & Groenstrook (1993) 
* Flodder 3 (1995) 
* Flodder (1993-1998, TV serialas) 
* Diva's Draaien Door (2011) 

## Diskografija
* Tatjana (1991)
* Feel Good (1993)
* Santa Maria (1996)
* New Look (1997)

## Šaltiniai

## Nuorodos
* IMDb profilis
Loes Haverkort

**Loes Haverkort** (g. 1981 m. sausio 19 d. Almelas) – Nyderlandų kino bei teatro aktorė.

Yra baigusi Mastrichto meno akademiją. Aktorė dažnai vaidina miuzikluose, iš kurių žinomiausias – sukurtas pagal to paties pavadinimo Paul Verhoeven filmą „Soldaat van Oranje“. 

## Filmografija
* Singel 39 (2019)
* Redbad (film) (2018)
* Voor elkaar gemaakt (2017)
* Ja, ik wil! (2015)
* Rendez-Vous (2015)
* Schneider vs. Bax (2015)
* Pak van mijn hart (2014)
* Lieve Céline (2013)
* 10 voor 12 (2012)
* Mijn opa de bankrover (2011)
* Dik Trom (2010)
* Coach (2009)
* Het echte leven (2008)
* Sarah & hij (2007)
* De Sportman van de Eeuw (2006)
* Eilandgasten (2005)

## Nuorodos
* IMDb profilis
Pierre Bokma

**Pierre Bokma** (g. 1955 m. gruodžio 20 d. Paryžius) – Nyderlandų kino, teatro ir televizijos aktorius.

## Dalinė filmografija
* Interviu (2003)
* Borgmanas (2013)
* Amazonės (2004)
* Schneider vs. Bax (2015)

## Pagrindiniai pdovanojimai
* Rembrandto apdovanojimas – garbės apdovanojimas (2008)
* Rembrandto apdovanojimas (nominacija) – geriausias aktorius (2013)
* Auksinis veršis – geriausias aktorius (1989, 2001, 2013), specialus apdovanojimas (2003)
* Auksinis veršis (nominacija) – geriausias aktorius (1996, 2001), geriausias antrojo plano aktorius (2018)
* Tarptautinis Emmy apdovanojimas – geriausias aktorius (2007)

## Nuorodos

* IMDb profilis
Laumežeris (Molėtų r., Balninkų sen.)

**Laumežeris** – ežeras Lietuvoje, Molėtų rajone, 3,5 km į šiaurę nuo Balninkų, Baldono geomorfologiniame draustinyje. Ežeras ovalo formos, ilgis iš šiaurės į pietus – 0,24 km, plotis – iki 0,17 km. Altitudė 117,1 m. Vakarinis ir rytinis krantai aukšti, šiaurinis ir pietinis – žemi ir pelkėti, apaugę medžiais ir krūmynais. Pakrantės apaugusios mišku. Iš šiaurės į pietus ežerą prateka K-1 upelio intakas K-1-2 (Siesarties intako Plaštakos baseinas). Šalia ežero įsikūrę Paraisčių ir Vargulių kaimai. Rytine pakrante eina kelias . Vakariniu krantu eina riba su Anykščių rajonu.

## Šaltiniai
Angeliukas (filmas)

**Angeliukas** () – 1984 m. JAV sukurtas trileris apie nepilnametę prostitutę Molę, pravarde „Angeliukas“. Filmas sulaukė net 3 tęsinių 1985, 1988 ir 1993 m., tačiau, skirtingai nei pirmoji dalis, visi jie patyrė finansinę nesėkmę.

Aktorė Donna Wilkes vaidino Molę tik pirmojoje dalyje, o dėl dalyvavimo kituose filmuose jai nepavyko susitarti dėl finansinių sąlygų. Pirmajame filme aktorei buvo 24-eri, tuo tarpu jos personažui – 15-a metų.

Pirmi trys serijos filmai buvo rodomi Lietuvos kino teatruose 10 dešimtmečio pradžioje.

## Turinys

15-metė Molė dieną yra pavyzdinga mokinė. Visi tiki, kad ji gyvena kartu su neįgalia motina, kurios niekas nėra matęs ir kurią ji slaugo namuose. Iš tiesų Molė gyvena viena, o vakarais verčiasi prostitucija, kad užsidirbtų pinigų savo mokslams. Tuo metu kai jos bedramoksliai atsitiktinai sužino tiesą, mieste pradeda siausti žudikas, aukomis pasirenkantis prostitutes. Policija stengiasi įtikinti merginas nesirodyti gatvėse, tačiau po to, kai nužudoma Molės draugė, ji nusprendžia pati išprovokuoti ir sugauti žudiką...

## Pagrindiniai aktoriai
: *Aktorius – vaidmuo*
* Donna Wilkes – Molė „Angeliukas“ Stiuart
* Cliff Gorman – leitenantas Endrius
* Susan Tyrrell – Solė Mosler
* Dick Shawn – Marvinas
* Rory Calhoun – Kitas
* John Diehl – žudikas
Garbingas žaidimas (1986 filmas)

**Sąžiningas žaidimas** () – 1986 m. Australijoje sukurtas veiksmo filmas.

## Pagrindiniai aktoriai
: *Aktorius – vaidmuo*
* Cassandra Delaney – Džesika
* Peter Ford
* David Sandford
* Garry Who
* Don Barker
* Carmel Young
* Tony Clay

## Turinys

Atokioje Australijos rančoje gyvenanti Džesika, kelias dienas likusi viena, susidužia su jos valdose medžiojančiais brakonieriais. Mergina jiems pasipriešina ir sulaukia atsako: trejetas vyrų pradeda ją terorizuoti, žudo jos gyvūnus ir galiausiai sugriauna namus. Negalėdama iškviesti pagalbos, Džesika nusprendžia pati jiems paspęsti spąstus ir įvykdyti savo teisingumą...
Laumežeris (Molėtų r., Alantos sen.)

**Laumežeris** – ežerėlis Lietuvoje, Molėtų rajone, 2,5 km į šiaurę nuo Alantos. Ežerėlio ilgis iš pietvakarių į šiaurės rytus – 0,12 km, plotis – iki 0,07 km. Altitudė 122,2 m. Krantai neaukšti, sausi, apaugę medžiais ir krūmynais. Pakrantėse plyti pievos, dirbami laukai, krūmynai, į rytus yra smėlio karjeras. Pietvakariuose išteka upeliukas link Vastapos intako Liepelės (Virintos upės baseinas). Šalia įsikūręs Antakščių kaimas.

## Šaltiniai
Ispanijos moterų vandensvydžio rinktinė

**Ispanijos moterų vandensvydžio rinktinė** – nacionalinė moterų komanda, kuri atstovauja Ispanijai oficialiose vandensvydžio varžybose.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Namtaras

**Namtaras** (arba **Namtaru**, **Namtara**) – antraeilė dievybė Mesopotamijos mitologijoje, Ereškigalės pasiuntinys. Vardas reiškia „lemtis“.

Manyta, kad Namtaras vadovauja šešiasdešimt demonų, atitinkančių įvairias ligas, kurias sukeldavę įsiskverbdami į vienas ar kitas žmogaus kūno vietas. Laikoma, kad šį tikėjimą asirai ir babiloniečiai perėmė iš nukariautų šumerų. Kai kada šie demonai buvo laikomi lemties dvasiomis, vykdančiomis Namtarui duotus nurodymus apie žmonių likimą. Jos turėjusios galią ir kai kuriems dievams. Kitur Namtaro demonai laikyti mirties personifikacija.

Pasakojime apie Ištarės (Inanos) nusileidimą į požemio pasaulį Namtaras, kaip deivės Ereškigalės pasiuntinys, Ištarei nusileidus į požemį, prakeikia ją 60 ligų, išvardydamas po penkias galvos, pėdų, šonų, akių, širdies ligas.

Anot vienos tradicijos, Namtaro tėvai buvo Enlilis ir Ninlilė. Pasak dievų sąrašo An = Anum, Namtaro žmona buvusi deivė Hušbišag (minima įvairiuose mituose ir užkalbėjimuose), jų duktė – *Hedimmeku*.

## Šaltiniai
Gelovinė (upė)

**Gelovinė** – upelis pietų Lietuvoje, Varėnos rajone, Merkinės seniūnijoje; Straujos dešinysis intakas. Prasideda dviem ištakomis – viena pelkynėse prie Navasodų kaimo, kita – Pagronyčio apylinkėse (ištiesinta). Teka Subartonių miškais, ties Gelovinės kaimu susilieja ir tuoj suteka į Gelovinės ežerą. Toliau teka į pietus, pietryčius, aplenkia Gilšės ežerą. Įteka į Straują 6,3 km nuo jos žiočių, ties Parudnia.

Intakas – Masališkių upelis (kairysis).

Vaga pelkėta, vietomis vasarą išdžiūsta. Prie Gelovinės esantys kaimai: Gelovinė, Subartonys, Pagilšys, Parudnia.

## Šaltiniai
Vincenzo Scamozzi

**Vinčencas Skamocis** (, 1548–1616 m.) – italų vėlyvojo renesanso architektas, architektūros teoretikas, scenografas.

## Biografija

Vinčencas Skamocis gimė 1548 m. rugsėjo 2 d. Vičencoje. Jis mokėsi pas tėvą Džiandomeniką Skamocį, kuris buvo statybų prižiūrėtoju, vadovu. Tėvas jam perdavė S. Serlio estetikos principus. 1572 m. jis mokėsi Venecijoje, susipažino su Vitruvijaus veikalu ir jo Danielės Barbaro ir Andrėjos Paladijo interpretacijomis. 1578−80 m. gyveno Romoje, studijavo vietos architektūrą ir antikinį palikimą. Po to grįžo į Vičencą, kur su tėvu statė rūmus ir užmiesčio vilas. Po A. Paladijo mirties jam buvo patikėtas Olimpiko teatro projekto Vičencoje įgyvendinimas. Teatre V. Skamocis daug prisidėjo sukuriant scenos dekoraciją (išlikusi originali iki šių laikų). Po to jis dirbo Venecijos respublikos teritorijoje, lankėsi Prahoje, Šveicarijoje, Vokietijoje. Paryžiuje studijavo prancūzų gotikinę architektūrą. Venecijoje jam teko užbaigti J. Sansovino Šv. Morkaus biblioteką, A. Paladijo Šv. Jurgio Didžiąją baziliką. Jis 1582 m. paruošė Venecijos Prokuratorių rūmų planus − šiuos vėliau užbaigė statyti B. Longena. V. Skamocio pagrindiniu teoretiniu veikalu buvo 1615 m. išleista šešiatomė „Universaliosios architektūros idėja“ (*L’idea dell’architettura universale*). V. Skamocis mirė 1616 m. rugpjūčio 7 d. Venecijoje. Jo architektūra per Inigą Džounsą paveikė Anglijos klasicistinę architektūrą bei architektus Šiaurės Italijoje ir kitur Europoje.

## Darbų galerija


Vaizdas:Villa Pisani "La Rocca" Lonigo by Scamozzi.jpg| Vila *Pisani "La Rocca"*, 1578 m.
Vaizdas:Sabbioneta-teatro.jpg| Olimpiko teatras, 1588−1590 m., Sabjoneta
Vaizdas:Chiesa di San Nicola da Tolentino (Venice).jpg |Šv. Mykalojaus Tolentino bažnyčia, 1590 m., Venecija 
Vaizdas:Dolo - Villa Ferretti-Angeli - Foto di Paolo Steffan.jpg| Vila *Feretti Angeli*, 1608 m.


## Nuorodos

* Musei Online
* Encyclopaedia Britannica
Žmogus voras: toli nuo namų

**Žmogus voras: toli nuo namų** () – 2019 m. JAV fantastinis filmas apie Marvel komiksų superherojų Žmogų vorą. Tai 23-asis „Marvel Cinematic Universe“ filmas.

Filmo premjera JAV įvyko 2019 m. liepos 2 d., o Lietuvoje – 2019 m. liepos 5 d. 

## Siužetas

Žmonija sužino apie monstrus Stichijas ir Nikas Furis su Marija Hil nukeliauja jų nužudyti. Pakeliui jie sutinka herojų Misterijų, kuris vėliau prie jų prisijungia. Piteris Parkeris toliau gyvena savo normalų gyvenimą, kol neiškeliauja į ekskursiją.

## Aktoriai
: *Aktorius&nbsp;– vaidmuo*
* Tom Holland&nbsp;– Žmogus voras
* Zendaya&nbsp;– Mišelė Džouns
* Jake Gyllenhaal&nbsp;– Misterijus
* Samuel L. Jackson&nbsp;– Nikas Furis
* Cobie Smulders&nbsp;– Marija Hil
* Jon Favreau&nbsp;– Haroldas *Hepis* Hoganas

## Išnašos
Alakurtis

**Alakurtis** () – kaimas Rusijoje, Murmansko srityje, Kandalakšos rajone, 115 km į vakarus nuo Kandalakšos, prie Tuntsajokio upės (netoli jos sąlajos į Tumčią). Apylinkėse telkšo Kutujarvio ir Achkiojarvio ežerai. Į gyvenvietę ateina geležinkelio atšaka iš Ručių (*Ручьи*; keleivinių traukinių eismas nuo 1997 m. nutrauktas), yra veikiantis karinis aerodromas bei sraigtasparnių tūpimo aikštelė. Į Kalndalakšą veda asfaltuotas kelias, o iki Suomijos sienos (Salos sienos perėjimo posto) – žvyrkelis. Miškų kirtimas ir medienos apdirbimo pramonė. Veikia karinis dalinys. Taip pat Alakurtyje yra vidurinė mokykla, ambulatorija, psichoneurologinis internatas, pašto skyrius, kultūros ir sporto centras.

Būdingi 2 ir 5 aukštų daugiabučiai. Pagrindinės gatvės – Tarybų (*Советская*), Žemutinė Krantinės (*Нижняя Набережная*) bei Miško skersgatvis (*Лесной переулок*). Pramoninė dalis yra gyvenvietės šiaurėje.

## Istorija
Vietovardis kildinamas iš suomių kalbos – *ala* („žemuma“) ir *kurtti* („rupus, gruoblėtas“).

XIX a. Alakurčio gyvenvietė priklausė Suomijos kunigaikštystei, įėjo į Uleoborgo guberniją. 1939 m. čia gyveno ~600 žmonių, kurie daugiausia vertėsi žemės ūkiu, žvejyba, medienos apdirbimu. 1939 m. kaimą sudegino suomių kariuomenė, gyventojai evakuoti Suomijon. Nuo 1940 m. gyvenvietė tapo TSRS dalimi. Žiemos karo metais buvo svarbi karinė bazė su aerodromu.


Памятник «Танк Т-34».jpg|Paminklas-tankas
AllakurtiAvtovokz2014.jpg|Autobusų stotis
Влага - panoramio.jpg|Alakurčio apylinkės


## Šaltiniai
Guarino Guarini

**Gvarinas Gvarinis** (, 1624–1683 m.) – XVII a. italų baroko architektas, architektūros teoretikas, matematikas.

## Biografija

Gvarinas Gvarinis gimė 1624 m. sausio 17 d. Modenoje. Jaunystėje jis priėmė teatinų vienuolių ordino įžadus. 1639−1647 m. jis praleido 8 noviciato metus Romoje ir buvo lemiamai paveiktas F. Borominio architektūros, ypač jo Sant'Ivo alla Sapienza bažnyčios pavyzdžio. Grįžęs į Modeną jis dirbo teatinų ordinui, bet iš šių statinių nieko neišliko. Dėl politinių aplinkybių 1655 m. jis buvo ištremtas iš Modenos. Po to keliavo, pabuvojo Prancūzijoje, tikriausiai Ispanijoje. 1660 m. buvo apsistojęs Mesinoje. 1666 m. jis persikėlė į Turiną, kur dirbdamas Savojiečių dinastijai sukūrė savo svarbiausius statinius. Jis dirbo bent ties 6 bažnyčiomis ir koplyčiomis, 5 rūmais ir miesto vartais. Svarbiausiais jo religiniais statiniais buvo Šv. Drobulės koplyčios statybų tęsimas (pradėta 1667 m.) pagal anksčiau jau pradėtą apvalų planą ir Šv. Lauryno bažnyčios statybos (1668−1680 m.). G. Gvarinis taip pat buvo tuo metu vienas geriausių matematikų Europoje, kas atsiskleidžia sudėtingame architektūrinių elementų geometriniame komponavime. Jo architektūroje galima įžvelgti prancūziškos gotikos ir maurų architektūros elementų, dominuoja barokiškas sudėtingumas ir dinamiškumas. Neabejotinai geriausiu jo pasaulietiniu pastatu tapo Karinjano rūmai Turine (kiemo pusės fasadas pastatytas vėlesniais laikais). G. Gvarinis išleido 6 knygas: dvi apie architektūrą, keturias apie matematiką ir astronomiją. Gvarinas Gvarinis mirė 1683 m. kovo 6 d. Milane.

## Darbų galerija


Vaizdas:Vicenza - Santa Maria in Araceli.jpg| Santa Maria in Araceli, Vičenca, priskiriama G. Gvarinio dizainui
Vaizdas:Chapel of Holy Shroud Cupola.jpg| Šv. Drobulės koplyčios kupolas, Turinas
Vaizdas:Torino, san lorenzo, 08.JPG|Šv. Lauryno bažnyčia, interjeras, Turinas 
Vaizdas:Palazzo Carignano, 17th century façade.JPG| Karinjano rūmai, Turinas


## Nuorodos

* *A World History of Architecture*. Laurence King Publishing, 2003
* Encyclopaedia Britannica, 2008
Brazilijos moterų tinklinio rinktinė

**Brazilijos moterų tinklinio rinktinė** – komanda, atstovaujanti Brazilijai tarptautinėse moterų varžybose. Rinktinės sudėtį ir veiklą koordinuoja Brazilijos tinklinio konfederacija.

## Dalyvavimas čempionatuose
### Olimpinės žaidynės

## Nuorodos
* Oficiali svetainė
Filippo Juvarra

**Filipas Juvara** (, 1678–1736 m.) – XVIII a. pr. italų baroko architektas, scenografas.

## Biografija

Filipas Juvara gimė 1678 m. kovo 27 d. Mesinoje. Jo tėvas buvo metalo apdirbėjas ir graveris. F. Juvara mokėsi Mesinoje ir jo anksčiausios architektūrinės idėjos buvo realizuotos Šv. Grigaliaus bažnyčios interjere (neišliko). 1703 m. jis priėmė dvasininko įžadus ir persikėlė į Romą, kur studijavo vadovaujamas K. Fontanos. Dirbo scenografu kardinolui Pjetrui Otoboniui, sukūrė scenos dekoracijas Lenkijos karalienei Marijai Kazimirai jos Cukario rūmuose Romoje bei kitas dekoracijas operai Austrijos imperatoriui Juozapui I. 1714 m. jis tapo Sicilijos karaliaus Viktoro Amadėjaus II architektu ir persikėlė į Turiną dirbti Savojiečių dinastijai. Jis dalyvavo trečiajame Turino miesto praplėtime ir sukūrė svarbiausius savo pastatus: medžioklės rūmus – palaciną Stupinidžyje (pradėta 1728 m.) ir Karmelitų bažnyčią (1732 m.). Iki 1731 m. pastatyta Superga bazilika. Portugalijos karaliui Jonui V jis 1719−20 m. dirbo ties Mafros rūmų projektais. Filipas Juvara buvo vienu garsiausių vėlyvojo baroko architektų, ypač įtakotas F. Borominio. Teikė pirmenybę formų paprastumui ir siekė integruoti pastatą į urbanistinę aplinką. Filipas Juvara mirė 1736 m. sausio 31 d. Madride, kur paruošė Madrido karališkųjų rūmų projektą Pilypo V užsakymu. Jo architektūra pranašavo rokoką.

## Darbų galerija


Vaizdas:Chiesa d. Carmine - TO.JPG| Karmelitų Šv. Marijos bažnyčia, Turinas
Vaizdas:La palazzina di caccia di Stupinigi (Filippo Juvarra, 1729-1733) vista della facciata.jpg| Medžioklės palacina, Stupinidžis
Vaizdas:Torino, basilica di Superga (44).jpg| Bazilika *Superga*, interjeras, Turinas 
Vaizdas:Royal Palace of Madrid by Filippo Juvarra.jpg| Madrido karališkųjų rūmų projektas


## Nuorodos

* Musei Online
* Encyclopaedia Britannica, 2008
Jelizovas

:: *Apie Baltarusijos gyvenvietę žr. [[Jalizava]]*.

**Jelizovas** () – miestas Rusijoje, Kamčiatkos krašte, 32 km į vakarus nuo Petropavlovsko, prie Avačos upės; rajono centras. Yra tarptautinis oro uostas, praeina plentas Kamčiatkos Petropavlovskas–Ust Kamčiatskas. Verčiamasi žuvies perdirbimu, medienos apdirbimu, statybinių medžiagų gamyba, turizmu (30 km į pietus – Paratunkos kurortas). Veikia krašto, gamtos muziejai.

## Istorija

Gyvenvietė įkurta 1848 m. ir vadinta Staroostrožnojė (*Староострожное*). 1897–1923 m. vadinta Zavoika (*Завойко*, Kamčiatkos gubernatoriaus Vasilijaus Zavoikos garbei). 1923 m. pervadintas į Jelizovą (pagal tarybinį revoliucionierių Georgijų Jelizovą).

Miesto statusas suteiktas 1975 m.

## Šaltiniai
Laranas

**Laranas** – karo dievas etruskų mitologijoje. Mene vaizduotas kaip nuogas jaunuolis su šalmu, laikantis ietį. Bronziniame veidrodyje, datuojamame V a. pr. m. e., vaizduojamas kovojantis su milžinu. Buvo laikomas atsakingu ir už taikos palaikymą. Larano porininkė – Turanė, meilės ir vaisingumo deivė, prilyginta Venerai. Atitikmuo graikų mitologijoje – Arėjas, romėnų mitologijoje – Marsas. Anksčiau romėnų Marsas buvo klaidingai siejamas su kita etruskų dievybe – Mariu. 

## Šaltiniai
Jelnia

**Jelnia** () – miestas Rusijoje, Smolensko srityje, į pietryčius nuo Smolensko, Smolensko–Maskvos aukštumoje, prie Desnos aukštupio; rajono centras. Keliai į Počinoką, Dorogobužą, Roslavlį, Spas Demenską, stotis prie Smolensko–Suchinikų geležinkelio. Veikia krašto muziejus, technikumas, kultūros namai. Išlikę XVIII–XX a. pr. architektūros – pseudogotikinė geležinkelio stotis, gimnazija, parduotuvės. Yra Šv. Elijo cerkvė (1992 m.). Už 21 km nuo Jelnios, Novospaskojėje yra kompozitoriaus M. Glinkos muziejus-sodyba.

## Istorija
Jelnia minima XII–XIII a. šaltiniuose (nuo 1150 m.). XV–XVI a. kaip Smolensko kunigaikštystės dalis priklausė LDK. 1654 m. atiteko Rusijai. 1776 m. tapo miestu ir apskrities centru.

## Šaltiniai
Jemanželinskas

**Jemanželinskas** () – miestas Rusijoje, Čeliabinsko srityje, 50 km į pietus nuo Čeliabinsko, Uralo kalnų papėdėje, prie Jemanželinkos upelio; rajono centras. Netoli miesto praeina Čeliabinsko–Kostanajaus plentas, už 7 km (Zauralskyje) yra Jemanželinsko geležinkelio stotis prie Čeliabinsko–Troicko linijos. Gaminamos statybinių medžiagos (plytos), kombinuotieji pašarai, vystoma siuvimo pramonė, veikia remonto dirbtuvės. Veikia kultūros namai, cerkvė.

## Istorija
1769–1770 m. įkurtas Jemanželinskajos kaimas ir tvirtovė. Dabartinė gyvenvietė įkurta 1930 m., pradėjus akmens anglių kasybą. Nuo 1932 m. – miesto tipo gyvenvietė, nuo 1951 m. – miestas. 1947 m. atidarytas plytų kombinatas. 1997 m. anglies kasyklos buvo uždarytos.

## Šaltiniai